##### HORTOBÁGY KÖZSÉG 11. sz. napirend

**POLGÁRMESTERÉTŐL\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a Képviselő-testület 2023. május 30-ai rendes, nyilvános ülésére)

**Tárgy**:Döntés ingóságok bérbeadásáról

*Tisztelt Képviselő-testület!*

Hortobágy Község Önkormányzata és a TÖMB 2002 Kft. között vállalkozási szerződés jött létre a Hortobágy – Világörökségünk a puszta” című, GINOP-7.1.9-17-2018-00024 azonosító számú projekt részeként megvalósuló „Építési beruházás V.” 1. és 3. rész kivitelezési munkálataira 2023. március 21. és 22. napján.

A vállalkozó jelezte, hogy a kivitelezés idejére iroda-, szociális-, valamint tisztálkodó-, és mellékhelyiséget bérelne.

Helyszíni megtekintést követően a Vállalkozó jelezte, hogy a 20 lábas vegyes (zuhany/WC) elektromos-, víz-, és szennyvízhálózatra kötött szaniter konténert, a 20 lábas (osztott WC) elektromos-, víz-, és szennyvízhálózatra kötött, külső faburkolattal és cseréptetővel rendelkező szaniter konténer, valamint a faszerkezetű cseréptetős, lambériás kialakítású, elektromos-, víz-, és szennyvízhálózatra kötött irodaépületet kívánja a munkálatok elvégzésének idejére bérbe venni.

A bérleti díj összegének meghatározására több egyeztetést követően a szolgáltatás és ellenszolgáltatás értékarányosságának figyelembevételével került sor.

Hortobágy Község nemzeti vagyonáról szóló 8/2021. (VI.30.) önkormányzati rendelete 5. § (5) bekezdése alapján a vagyon kezeléséről és hasznosításáról a képviselő-testület gondoskodik.

Kérem a tisztelt Képviselő testületet, hogy az előterjesztés megtárgyalása után a határozati javaslatot elfogadni legyen szíves.

**HATÁROZATI JAVASLAT**

Hortobágy Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107. §-a alapján bérbe kívánja adni a kizárólagos tulajdonát képező

- 1 db 20 lábas vegyes (zuhany/WC) elektromos-, víz-, és szennyvízhálózatra kötött szaniter konténert

- 1 db 20 lábas (osztott WC) elektromos-, víz-, és szennyvízhálózatra kötött, külső faburkolattal és cseréptetővel rendelkező szaniter konténer

- 1 db faszerkezetű cseréptetős, lambériás kialakítású, elektromos-, víz-, és szennyvízhálózatra kötött irodaépületet

a TÖMB 2002 Szolgáltató Kft. (székhelye: 4220 Hajdúböszörmény, Polgári utca 13.) részére a határozat mellékletét képező bérleti szerződés alapján 2023. június 1. napjától 5 hónap határozott időtartamra, bruttó 780.000.- forint/hó bérleti díjért.

A Képviselő-testület felkéri Jakab Ádám András polgármestert a bérleti szerződés aláírására.

**Határidő:** 2023. május 31.

**Felelős:** Jakab Ádám András polgármester

**Hortobágy, 2023. május 12.**

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető